La mariée était en noir
<s>La mariée était en noir () je francusko-italijanski triler film snimljen 1968. godine u režiji Françoisa Truffauta.</s><s>Predstavlja adaptaciju istoimenog romana američkog pisca Cornella Woolricha (objavljenog pod pseudonimom William Irish).</s><s>Naslovna protagonistica, čiji lik tumači Jeanne Moreau, je žena čiji je zaručnik bilo brutalno ubijen hicem iz puške.</s><s>Radnja prikazuje kako preuzima novi identitet, pronalazi petoricu ljudi odgovornih za smrt te ih jednog po jednog likvidira, ne birajući sredstva, koja uključuju i zavođenje žrtava.</s>

<s>La mariée je nastala nedugo nakon što je Truffaut napravio seriju znamenitih intervjua sa slavnim režiserom Alfredom Hitchcockom te se često tumači kao Truffautov najeksplicitniji homage svom uzoru.</s><s>Osim što je kao predložak uzet roman autora čiji su predlošci bili služili za Hitchockove filmove, muziku je komponirao Bernard Herrmann, također poznat kao jedan od Hitchcockovih "kućnih" autora.</s>

<s>Nakon premijer je La mariée izuzetno loše dočekana od kritičara (i Truffautovih nekadašnjih kolega) u njegovoj rodnoj Francuskoj; sam Truffaut je kasnije priznao da mu se film nimalo ne sviđa, te je to često tumačio svojim nesnalažanjem s bojom (iako je ranije imao uspjeha sa filmom Fahrenheit 451.</s><s>Kasnije je direktor fotografije Raoul Coulard tvrdio da se tokom snimanja stalno svađao sa Truffautom, te je zbog toga u pojedinim scenama Moreau de facto preuzela režiju.</s><s>Usprkos svega toga i usprkos loših kritika, La mariée je postigao veliki komercijalni uspjeh, a kasnije su mu prema njemu i kritičari stekli daleko blagonakloniji stav.</s>

<s>La mariée je godine 1976. poslužio kao inspiracija za bollywoodski film Nagin.</s><s>Ponekad se navodi da je lik Nevjeste u Tarantinovom diptihu Kill Bill inspiriran protagonisticom La mariée, mada je sam Tarantino tvrdio da nikada nije gledao Truffautov film.</s>

<s>Uloge</s>

<s>Jeanne Moreau ...</s><s>Julie Kohler
 Michel Bouquet ...</s><s>Coral
 Jean-Claude Brialy ...</s><s>Corey
 Charles Denner ...</s><s>Fergus
 Claude Rich ...</s><s>Bliss
 Michel Lonsdale ...</s><s>Rene Morane
 Daniel Boulanger ...</s><s>Delvaux
 Serge Rousseau ...</s><s>David
 Alexandra Stewart ...</s><s>Mlle Becker
 Christophe Bruno ...</s><s>Cookie Morane
 Jacques Robiolles ...</s><s>Charlie
 Sylvine Delannoy ...</s><s>Mme Morane
 Luce Fabiole ...</s><s>Julie's mother
 Van Doude ...</s><s>Inspektor Fabri
 Maurice Garrel ...</s><s>Parničar
 Dominique Robier ...</s><s>Sabine</s>

<s>Izvori</s>

<s>Vanjske veze 
 
 
 
 The Bride Wore Black at Rotten Tomatoes
 The Bride Wore Black at MGM Movie Database
 The Bride Wore Black at Hollywood.com
  La Mariée était en noir at ALLOCINE.com
  "Η Νύφη φορούσε μαύρα" at in.gr</s>

<s>Francuski filmovi
Triler filmovi
Psihološki trileri
Authority control 2</s>

